
PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “RIKONSTRUKSION DHE RIKUALIFIKIM URBAN I LULISHTES PERËNDIMORE DHE SUPLEMENTI I SHESHIT QENDROR “TEODOR MUZAKA””, BERAT

Në mbështetje të nenit 100 të Kushtetutës, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ligjit nr. 160/2014, “Për buxhetin e vitit 2015”, dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Zhvillimit Urban, Këshilli i Ministrave




VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Rikonstruksion dhe rikualifikim urban i lulishtes perëndimore dhe suplementi i sheshit qendror “Teodor Muzaka””, Berat. 
2. Shpronësimi të bëhet në favor të Bashkisë Berat.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës së kompensimit përkatës, që paraqitet në tabelën bashkëlidhur këtij vendimi, për pasuritë “tokë truall” dhe “ndërtesë”, me një vlerë të përgjithshme prej 19 017 035 (nëntëmbëdhjetë milionë e shtatëmbëdhjetë mijë e tridhjetë e pesë) lekësh.
4. Vlera e përgjithshme e shpronësimit, prej 19 017 035 (nëntëmbëdhjetë milionë e shtatë-mbëdhjetë mijë e tridhjetë e pesë) lekësh, të përballohet nga llogaria “Fondi i shpronësimeve”, në Bankën e Shqipërisë. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i vitit 2016, miratuar për Ministrinë e Zhvillimit Urban.
5. Shpronësimi të fillojë menjëherë pas botimit të këtij vendimi në Fletoren Zyrtare.
6. Pronarët e përmendur në listën që i bashkëlidhet këtij vendimi, të kompensohen, për efekt shpronësimi, pasi të kenë paraqitur doku-mentacionin e plotë të pronësisë pranë Bashkisë Berat.
7. Zyra Vendore e Regjistrimit të Pasurive të Paluajtshme Berat, brenda 30 ditëve nga data e miratimit të këtij vendimi, në bashkëpunim me Bashkinë Berat, të fillojë procedurat për hedhjen e gjurmës së projektit në hartën kadastrale, sipas planimetrisë së shpronësimit, të miratuar, dhe të bëjë kalimin e pronësisë për pasuritë e shpronësuara në favor të shtetit.
8. Zyra Vendore e Regjistrimit të Pasurive të Paluajtshme Berat të pezullojë të gjitha transa-ksionet me pasuritë e shpronësuara, deri në momentin kur do të realizohen procesi i hedhjes së gjurmës së projektit në hartën kadastrale dhe kalimi i pronësisë për pasuritë e shpronësuara.
9. Ngarkohen Ministria e Financave, Ministria e Zhvillimit Urban, Zyra Vendore e Regjistrimit të Pasurive të Paluajtshme Berat dhe Bashkia Berat për zbatimin e këtij vendimi.
	Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTRI
Niko Peleshi
	Fletorja Zyrtare

	TABELA E PASURIVE QË SHPRONËSOHEN, QË PREKEN NGA ZBATIMI I PROJEKTIT “RIKONSTRUKSION DHE RIKUALIFIKIM URBAN I LULISHTES PERËNDIMORE (LOTI OPSIONAL) DHE SUPLEMENTI I SHESHIT QENDROR “TEODOR MUZAKA” (LOTI 3 PJESOR)

	
	
	
	
	
	
	
	
	
	
	
	
	

	Nr.
	Pronari
	Zona kadastrale 
	Nr. i pasurisë
	Lloji i ndërtimit
	Sipërfaqja
	Çmimi
	Vlera
	Vlera gjithsej truall+ndërtesë

	truall 
	ndërtesë
	truall

	m2
	m2
	lekë
	lekë
	lekë
	lekë
	

	1
	Refat
	Çobo
	8502
	11/153N1
	Njësi
	80
	160
	4183
	situacion
	334640
	9173877,62
	9508517.62

	2
	Shokie 
	Isufi
	8502
	11/153N2
	Njësi
	80
	160
	4183
	situacion
	334640
	9173877,62
	9508517.62

